Solar Power

Solar Power on uusiseelantilaisen laulaja-lauluntekijä Lorden albumi vuodelta 2021. Sen tuottivat Lorde, Jack Antonoff ja Malay. Useimmat kappaleet ovat Lorden ja Antonoffin säveltämiä. Universal Music julkaisi sen 20. elokuuta 2021.

Solar Power nousi listaykköseksi Australiassa ja Uudessa-Seelannissa. Se oli Yhdysvalloissa Billboard 200 -listan sijalla 5. Suomessa se oli listasijalla 22. Albumi sai ristiriitaisen vastaanoton musiikkikriitikoiden ja fanien keskuudessa.

Albumin ensimmäisenä singlenä julkaistiin nimikappale ”Solar Power” 10. kesäkuuta 2021. Sitä seurasivat singlet ”Stoned at the Nail Salon”, ”Mood Ring” ja ”Fallen Fruit”. ”Secrets from a Girl (Who’s Seen It All)” julkaistiin singlenä Italiassa. Lorde levytti viisi albumin kappaletta maorin kielellä EP-levylle Te Ao Mārama.

Tuotanto
Lorde on kirjoittanut useimmat kappaleet yhdessä Jack Antonoffin kanssa. Antonoff työskenteli tuottajana Lorden edellisellä albumilla Melodrama (2017). Solar Power -albumilla on työskennellyt myös tuottaja Malay. Albumi on tyyliltään indie folk- ja folk pop -musiikkia. Musiikki on Lorden edellistä albumia rauhallisempaa.

Yhdysvaltalaislaulajat Phoebe Bridgers ja Clairo laulavat taustoja nimikappaleella ja useilla muilla kappaleilla. Ruotsalaislaulaja Robynilla on puheosuus kappaleessa ”Secrets from a Girl (Who’s Seen It All)”.

Julkaisu
Solar Power on Lorden kolmas studioalbumi. Albumi julkaistiin 20. elokuuta 2021 suoratoistopalveluissa ja vinyylilevynä. Lorde ei poikkeuksellisesti halunnut julkaista albumia CD:llä, koska CD:t roskaavat luontoa ja hän arveli CD-levyjä joutuvan kaatopaikalle vinyylejä enemmän. Hän julkaisi kuitenkin musiikkiboksin eli paperisen pakkauksen, jossa on albumin kansilehti, valokuvia ja koodi albumin lataamiseen. 

Albumin deluxe-painos julkaistiin aluksi vain vinyylinä ja musiikkiboksilla. Deluxe-painoksella on kaksi bonuskappaletta,  ”Hold No Grudge” ja ”Helen of Troy”. Deluxe-painos lisättiin suoratoistopalveluihin 5. marraskuuta.

Singlet ja musiikkivideot
Albumin ensimmäinen single oli nimikappale ”Solar Power”. Kappale ja sen musiikkivideo julkaistiin 10. kesäkuuta 2021. Toisena singlenä julkaistiin 21. heinäkuuta kappale ”Stoned at the Nail Salon”. Kolmas single ”Mood Ring” ja sen musiikkivideo julkaistiin 17. elokuuta. 

Kappale ”Fallen Fruit” julkaistiin singlenä 2. marraskuuta. Sille julkaistiin myös musiikkivideo. Albumin Deluxe-painoksen bonuskappaleet lisättiin samassa yhteydessä suoratoistopalveluihin. Kappale  ”Secrets from a Girl (Who’s Seen It All)” julkaistiin radiosinglenä Italiassa 25. maaliskuuta 2022. Kappale sai myös musiikkivideon.” Kappaleille ”Leader of a New Regime”, ”The Path” ja ”Oceanic Feeling” julkaistiin myös musiikkivideot. Lorde ohjasi kaikki albumin musiikkivideot yhdessä Joe Kefalin kanssa.

EP-levy

Lorde levytti viisi albumin kappaletta, muun muassa ”Solar Power” ja ”Fallen Fruit” maorin kielellä. Maori on Uuden-Seelannin alkuperäiskansan maorien kieli. Kappaleet julkaistiin EP:llä nimeltä Te Ao Mārama (suom. valon maailma). Lorde työskenteli EP-levyllä useiden maorimuusikoiden kanssa. Levyn tuotot lahjoitetaan hyväntekeväisyyteen maorin kielen opetukseen ja luonnonsuojeluun. EP julkaistiin 9. syyskuuta 2021.

Vastaanotto 
Kaupallinen menestys
Solar Power menestyi kaupallisesti melko hyvin, mutta sen myynti jäi vähäisemmäksi kuin Lorden aiemmilla albumeilla Pure Heroine ja Melodrama. Albumi nousi listaykköseksi Australiassa ja Uudessa-Seelannissa. Se oli Yhdysvalloissa sijalla 5 Billboard 200 -listalla. Se nousi ykköseksi Yhdysvaltain alternative-albumien listalla. Albumi nousi Britannian albumilistan kakkossijalle. 

Albumi oli kymmenen kärjessä myös Kanadassa, Saksassa, Itävallassa, Sveitsissä, Espanjassa, Portugalissa, Irlannissa, Tanskassa, Alankomaissa ja Belgian Flanderin ja Vallonian listalla. Suomessa se oli listasijalla 22. Albumi on myynyt kultaa Uudessa-Seelannissa ja hopeaa Isossa-Britanniassa.

Arvostelut

Levy sai ristiriitaisen vastaanoton musiikkikriikoilta ja faneilta. Osa kehui albumia, mutta toiset olivat pitivät siihen pettyneitä. Eri julkaisujen arvosteluja kokoavalla Metacritic-sivustolla albumin pisteet ovat 69/100. NME antoi albumille viisi tähteä ja kehui sen tuotantoa ja sanoituksia. The Guardian kehui albumin kauniita melodioita, mutta kirjoitti muutamien kappaleiden jättävän toivomisen varaa. Soundi kehui tuotantoa kappaleissa ”Solar Power”, ”Mood Ring” ja ”California”, mutta sanoi potentiaalia olleen parempaankin levyyn.

Helsingin Sanomat antoi levyllä kaksi tähteä ja kutsui sitä katastrofaaliseksi pettymykseksi. The Independent antoi myös kaksi tähteä ja piti sitä Lorden aiempaa tuotantoa merkittävästi huonompana. Rumba sanoi ”Mood Ring” -kappaleen olevan ainoa, jonka edes etäisesti muistuttaa hittiä, mutta kutsui toisaalta albumia kevyeksi ja huolettomaksi popalbumiksi. Pitchfork piti albumia epätasaisena. Se kehui kappaleita ”The Man With the Axe” ja ”California” ja ”Fallen Fruit”, mutta piti kappaleita ”Mood Ring” ja ”Secrets of a Girl (Who’s Seen It All)” pinnallisina.

 Kappaleet 

Kokoonpano
Muusikot
 Lorde – laulu , Yamaha DX7 
 Robyn – vieraileva laulaja  
 Jack Antonoff – taustalaulu , sähkökitara , akustinen kitara , 12-kielinen akustinen kitara , bassokitara , piano , Wurlitzer-sähköpiano , koskettimet , mellotron , Farfisa-sähköurut , rummut , rytmisoittimet , ohjelmointi 
 Phoebe Bridgers – taustalaulu 
 Claire Cottrill – taustalaulu 
 James Milne – taustalaulu 
 Marlon Williams – taustalaulu 
 Malay – akustinen kitara , bassokitara , piano , koskettimet , ohjelmointi 
 Matt Chamberlain – rummut , rytmisoittimet , ohjelmointi 
 Evan Smith – koskettimet , poikkihuilu , saksofoni (1–3, 5, 12–13)
 Cole Kamen-Green – trumpetti , 
 Bobby Hawk – viulu 

Tuotanto
 Lorde – tuotanto
 Jack Antonoff – tuotanto , äänitys , miksaus 
 Malay – tuotanto , lisätuottaja , äänitys 
 Tony Berg – laulutuotanto (Bridgersin laulu) 
 Ray Suen – taustalaulun sovitus
 Laura Sisk – äänitys , miksaus 
 Jimmy McDonald – äänitys 
 Evan Smith – äänitys 
 Will Maclellan – äänitys (Bridgersin laulu) 
 Jon Gautier – äänitys (jouset) 
 Mike Williams – äänitys (jouset) 
 Mark ”Spike” Stent – miksaus 
 Chris Gehringer – masterointi
 John Rooney – äänityksen assistentti
 Jon Sher – äänityksen assistentti
 Emily Wheatcroft-Snape – äänityksen assistentti
 Brian Cruz – äänityksen assistentti (jousien äänitys) 
 Matt Wolach – miksauksen assistentti 
 Will Quinnell – masteroinnin assistentti
Solar Power. Lorde, Universal Music New Zealand, 2021. Vinyylin kansivihko.

Listasijoitukset
 Lista Korkein sija Alankomaat (Album Top 100)3 Australia (ARIA Charts)1 Belgia, Flanderi (Ultratop)3 Belgia, Vallonia (Ultratop)7 Espanja (PROMUSICAE)6 Irlanti (IRMA)4 Iso-Britannia (Britannian albumilista)2 Italia (FIMI)30 Itävalta (Ö3 Austria)4 Kanada (Canadian Albums Chart)6 Kreikka (IFPI) (kreikaksi, englanniksi)72 Liettua (AGATA)15 Norja (VG-lista)12 Portugali (AFP)3 Ranska (SNEP) 16 Ruotsi (Sverigetopplistan) 18 Saksa (GfK)4 Skotlanti (OCC)2 Suomi (Suomen virallinen lista)22 Sveitsi (Hitparade)2 Tanska (Hitlisten)10 Tsekki (ČNS IFPI)68 Uusi-Seelanti (Recorded Music NZ)1 Yhdysvallat (Billboard 200)5 Yhdysvallat (Billboard, alternative)1

Myyntipalkinnot
Maa SertifikaattiMyöntäjä Iso-Britannia hopeaa British Phonographic Industry Uusi-Seelanti kultaa Recorded Music NZ

Julkaisuhistoria
 Alue Päivämäärä Formaatti Painos Levy-yhtiö Lähteet Useimmat maat  20. elokuuta 2021 suoratoisto, lataus standardipainos Universal Music New Zealand  musiikkiboksi (lataus ja paperipakkaus), vinyyli deluxe-painos  5. marraskuuta 2021 suoratoisto, lataus 

Lähteet

Aiheesta muualla
Solar Power AllMusic-sivustolla
Solar Power Discogs-sivustolla

Luokka:Vuoden 2021 albumit
Luokka:Folkalbumit
Luokka:Lorden albumit
Luokka:Jack Antonoffin tuottamat albumit